CELEX: 62015TB0522
Language: sk
Date: 2015-12-15 00:00:00
Title: Vec T-522/15: Uznesenie Všeobecného súdu z 15. decembra 2015 – CCPL a i./Komisia („Konanie o nariadení predbežného opatrenia — Hospodárska súťaž — Kartely — Potravinové obaly pre maloobchodný predaj — Rozhodnutie, ktorým sa ukladajú pokuty — Banková záruka — Návrh na odklad výkonu — Fumus boni iuris — Naliehavosť — Zváženie záujmov“)

29.2.2016   
            
            
               SK
            
            
               Úradný vestník Európskej únie
            
            
               C 78/20
            
         Uznesenie Všeobecného súdu z 15. decembra 2015 – CCPL a i./Komisia
   (Vec T-522/15) (1)
   
   ((„Konanie o nariadení predbežného opatrenia - Hospodárska súťaž - Kartely - Potravinové obaly pre maloobchodný predaj - Rozhodnutie, ktorým sa ukladajú pokuty - Banková záruka - Návrh na odklad výkonu - Fumus boni iuris - Naliehavosť - Zváženie záujmov“))
   (2016/C 078/30)
   Jazyk konania: taliančina
   
      Účastníci konania
   
   
      Žalobkyne: CCPL – Consorzio Cooperative di Produzione e Lavoro SC (Reggio d’Émilie, Taliansko), Coopbox group SpA (Reggio d’Émilie), Poliemme Srl (Reggio d’Émilie), Coopbox Hispania, SL (Lorca, Španielsko), Coopbox Eastern s.r.o. (Nové Mesto nad Váhom, Slovensko) (v zastúpení: S. Bariatti a E. Cucchiara, avocats)
   
      Žalovaná: Európska komisia (v zastúpení: pôvodne F. Jimeno Fernandez, A. Biolan a P. Rossi, neskôr F. Jimeno Fernandez, P. Rossi a L. Malferrari, splnomocnení zástupcovia.)
   
      Predmet veci
   
   Návrh na odklad výkonu rozhodnutia Komisie C (2015) 4336 final z 24. júna 2015 týkajúceho sa konania o uplatnení článku 101 ZFEÚ a článku 53 Dohody o EHP (AT.39563 – Potravinové obaly pre maloobchodný predaj) v rozsahu, v akom žalobkyne zaväzuje, aby poskytli bankovú záruku alebo uskutočnili predbežnú platbu sumy uložených pokút ako podmienku s cieľom vyhnúť sa okamžitému vymáhaniu tejto sumy
   
      Výrok
   
   
               1.
            
            
               Splnenie povinnosti žalobkýň, CCPL – Consorzio Cooperative di Produzione e Lavoro SC, Coopbox group SpA, Poliemme Srl, Coopbox Hispania, SL a Coopbox Eastern s.r.o. zriadiť v prospech Európskej komisie bankovú záruku s cieľom vyhnúť sa okamžitému vymáhaniu pokút, ktoré im boli uložené v článku 2 rozhodnutia Komisie C(2015) 4336 final z 24. júna 2015 týkajúceho sa konania o uplatnení článku 101 ZFEÚ a článku 53 Dohody o EHP (AT.39563 – Potravinové obaly pre maloobchodný predaj), sa odkladá za týchto podmienok:
               
                           —
                        
                        
                           v lehote jedného mesiaca od oznámenia tohto uznesenia, potom každé tri mesiace až do prijatia rozhodnutia vo veci samej, ako aj pri každej udalosti, ktorá by mohla mať v budúcnosti vplyv na ich schopnosť zaplatiť uložené pokuty, predložia žalobkyne Komisii písomnú podrobnú správu o implementácii plánu reštrukturalizácie skupiny CCPL a o sume príjmov získaných z predaja jej aktív v rámci výkonu tohto plánu ako aj „mimo neho“,
                        
                     
                           —
                        
                        
                           žalobkyne uhradia Komisii sumu 5 miliónov eur, akonáhle ju uvedeným predajom získajú, ako aj všetky príjmy získané z plánovaného predaja podielov v spoločnostiach Rafincoop SpA, Erzellu Energia Srl a Smec Srl, akonáhle tieto príjmy získajú.
                        
                     
         
               2.
            
            
               O trovách konania sa rozhodne v konaní o veci samej.
            
         
      (1)  Ú. v. EÚ C 354, 26.10.2015.